Public procurement notice: Contract Notice
Published: 2022-11-18
Buyer: ΥΠΟΥΡΓΕΙΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Country: GR
Contract type: Services
Procedure: Open procedure
CPV classification: 48000000 | 72000000 | 72222300: Information technology services | 72262000: Software development services | 79341400
Estimated value: 15750000 EUR
Submission deadline: 2022-12-19
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Αντικείμενο της σύμβασης  είναι ο μετασχηματισμός των Πληροφοριακών Συστημάτων του Υπουργείου Εργασίας και Κοινωνικών Υποθέσεων σε ένα ενιαίο - ολοκληρωμένο Πληροφοριακό Σύστημα Παρακολούθησης της Αγοράς Εργασίας με την ενσωμάτωση νέων λειτουργιών, καθώς και την αποκατάσταση ενιαίας ροής δεδομένων απασχόλησης και ασφάλισης στα πληροφοριακά συστήματα της Δημόσιας Διοίκησης, με ομογενοποίηση των σχετικών πληροφοριών.
Η υλοποίηση του Έργου αποτελεί μια σύνθετη και εξαιρετικά πολύπλοκη παρέμβαση που αφορά το μετασχηματισμό της λειτουργίας των επιχειρησιακών δομών, και το αντικείμενο του Έργου αποτελεί ένα ενιαίο και αδιαίρετο σύνολο που δεν μπορεί να τμηματοποιηθεί, ούτε να κατατμηθεί γεωγραφικά, χωρίς να προκαλέσει ανυπέρβλητα προβλήματα
•	Αντικείμενο 1: Ομογενοποίηση Κωδικολογίων και Αποκατάσταση Ενιαίας Ροής Δεδομένων Απασχόλησης και Ασφάλισης
Μέχρι σήμερα το πληροφοριακό σύστημα παρακολούθησης της απασχόλησης και ροών εργασίας ΠΣ ΕΡΓΑΝΗ και το πληροφοριακό σύστημα παρακολούθησης της ασφάλισης, ΟΠΣ ΕΦΚΑ, δεν διαλειτουργούν στον επιθυμητό βαθμό. Το αποτέλεσμα είναι η πληροφορία η οποία αφορά την ασφάλιση να καταχωρείται πρωτογενώς στο σύστημα ΟΠΣ ΕΦΚΑ μέσω της υποβολής των Αναλυτικών Περιοδικών Δηλώσεων (ΑΠΔ), παρότι σε πολύ μεγάλο βαθμό τα καταχωρούμενα εκεί στοιχεία προκύπτουν απευθείας από τις δηλώσεις στο ΠΣ ΕΡΓΑΝΗ, οι οποίες αφορούν την Απασχόληση. Σκοπός της προτεινόμενης δράσης είναι η αποκατάσταση πλήρους διαλειτουργικότητας μεταξύ των δύο συστημάτων ώστε να καταστεί δυνατή η προσυμπλήρωση των στοιχείων των ΑΠΔ και η υποβολή αυτών μέσω του ΠΣ ΕΡΓΑΝΗ, το οποίο θα οδηγήσει σε μείωση του διοικητικού βάρους για τις επιχειρήσεις και τις αρμόδιες υπηρεσίες του Υπουργείου Εργασίας, θα προσδώσει μεγαλύτερη συνοχή και αξιοπιστία στα υποβαλλόμενα στοιχεία, θα επιτρέψει την ομογενοποίηση και άμεση αντιπαραβολή των δεδομένων απασχόλησης και ασφάλισης και - τελικά - θα βοηθήσει σημαντικά στην πάταξη της αδήλωτης και ανασφάλιστης εργασίας. Επιπροσθέτως, στο πλαίσιο της δράσης - και για να καταστεί εφικτή η ζητούμενη διαλειτουργικότητα - θα προηγηθεί μελέτη ομογενοποίησης κωδικολογίων για έννοιες που χρησιμοποιούνται και από τα δύο συστήματα, με βασικότερο αυτό των ειδικοτήτων. Τέλος, θα μελετηθεί η επέκταση της νέας, ενιαίας ροής δεδομένων απασχόλησης και ασφάλισης ώστε να καταστεί εφικτή η τροφοδότηση μέσω αυτής και των στοιχείων για το φόρο μισθωτών υπηρεσιών, ενοποιώντας έτσι και τους τρεις πυλώνες της εργασίας (απασχόληση - ασφάλιση - φορολογία) σε ενιαία ροή.
Έχοντας συμπληρώσει σχεδόν πέντε έτη λειτουργίας το Ολοκληρωμένο Πληροφοριακό Σύστημα του Σώματος Επιθεώρησης Εργασίας κρίνεται ότι χρίζει σημαντικών αναβαθμίσεων με γνώμονα την καλύτερη εξυπηρέτηση των επιχειρήσεων που συναλλάσσονται με το Σώμα Επιθεώρησης Εργασίας, την πιο στοχευμένη υποβοήθηση του ελεγκτικού μηχανισμού και την καλύτερη ενσωμάτωσή του στο υπόλοιπο οικοσύστημα πληροφοριακών υποδομών του Υπουργείου. Σε ότι αφορά το τελευταίο ο βασικός στόχος είναι η μεταφορά του στο περιβάλλον του G-cloud της ΓΓΠΣΔΔ. Επίσης, η βασική πηγή δεδομένων για την στόχευση των ελέγχων είναι τα πρωτογενή στοιχεία του ΠΣ ΕΡΓΑΝΗ. Μέσω της προτεινόμενης αναβάθμισης θα βελτιωθεί σημαντικά η επιχειρησιακή ετοιμότητα του Σώματος Επιθεώρησης Εργασίας, γεγονός το οποίο θα συνδράμει σημαντικά στην καταπολέμηση της αδήλωτης και υποδηλωμένης εργασίας.
Η  συνολική διάρκεια της σύμβασης μπορεί να παρατείνεται μετά από  αιτιολογημένη απόφαση της αναθέτουσας αρχής μέχρι το 50% αυτής, ύστερα από σχετικό αίτημα του  αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου.
Η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (Συλλογική Απόφαση Ένταξης, αριθμ. 137707 με ΑΔΑ: 6∆Μ2Η-ΖΦΤ του έργου, με Κωδικό ΟΠΣ ΤΑ 5150046).Η σύμβαση περιλαμβάνεται στο υποέργο «Ενιαίο πληροφοριακό σύστημα για την παρακολούθηση της αγοράς εργασίας (ΑΡΙΑΔΝΗ)» της Δράσης: «16750» το οποίο έχει εγκριθεί με την Απόφαση Ένταξης (ΑΔΑ: 6∆Μ2Η-ΖΦΤ)
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς πρέπει να έχουν ως ελάχιστη προϋπόθεση ο μέσος ετήσιος κύκλος εργασιών των τριών (3) τελευταίων οικονομικών χρήσεων (2019, 2020, 2021) να είναι τουλάχιστον το 200% του προϋπολογισμού του έργου. Σε περίπτωση που ο υποψήφιος ανάδοχος δραστηριοποιείται για χρονικό διάστημα μικρότερο των τριών οικονομικών χρήσεων, τότε ο μέσος κύκλος εργασιών, για όσες οικονομικές χρήσεις δραστηριοποιείται, θα πρέπει να ανέρχεται τουλάχιστον στο ανωτέρω ποσό. Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Να έχουν ολοκληρώσει επιτυχώς τα τελευταία πέντε (5) έτη μέχρι την ημερομηνία κατάθεσης των προσφορών έως τέσσερα (4) έργα, τα οποία να αφορούν σε σχεδιασμό και ανάπτυξη ή/και Υποστήριξη και Συντήρηση πληροφοριακών συστημάτων αντίστοιχης πολυπλοκότητας και χαρακτηριστικών με το αντικείμενο της παρούσας, σύμφωνα με τα οριζόμενα στο σχετικό τεύχος Διακήρυξης (άρθρο 2.2.6.1).

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα  που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.

Award value: 15750000